Ултургашев Анатолий Павлович

Ултургашев Анатолий Павлович — балет артыыһа.

 Олоҕун олуктара 
1950 сыллаахха муус устар 20 күнүгэр Хакасскай автономнай уобалас Аскизскай оройуонун Нижняя Тея с. төрөөбүт.
1960 сыллаахха Новосибирскайдааҕы хореографическай училищеҕа үөрэнэ киирбит. Училищены бүтэрээт, 1968 сыл атырдьах ыйыттан П. А. Ойуунускай аатынан Саха государственнай музыкально-драматическай театрыгар балет артыыһынан үлэлиир.
Саха оператын театрыгар режиссер көмөлөһөөччүтэ. Посельскайдар ааттарынан Дьокуускайдааҕы хореографическай колледж преподавателэ.

 Айар үлэтэ 
Балет сценатыгар Наталья Христофорованы, Клавдия Иванованы, Наталья Посельскаяны, Саргылана Саввинаны кытта үҥкүүлээбитэ.
 Толорбут партиялара 
 Чурумчуку («Чурумчуку», Ж. Батуев) 
 Хулиган («Барышня и хулиган», Д. Шостакович) 
 Франц («Голубой Дунай», И. Штраус) 
 Хотой («Хотойдор хоту көтөллөр», Г. Комраков) 
 Вакх («Вальпургиева ночь», Ш. Гуно) 
 Адам («Сотворение мира», А. Петров) 
 Принц («Золушка», С. Прокофьев) 
 Феб («Собор Парижской богоматери», Ч. Пуньи) 
 Поэт («Шопениана», Ф. Шопен) 
 Альберт («Жизель», А. Адан) 
 Солор («Баядерка», Л. Минкус) 
 Принц («Щелкунчик», П. Чайковскай) 

 Дьиэ кэргэнэ уонна аймахтара 
Кэргэнэ — Ольга Ивановна Ултургашева.
4 оҕолоохЯСИА 22.04.2013:Звезда якутского балета 80-ых Анатолий Ултургашев отметил день рождения . 
Улахан уола Саян аҕатын суолунан баран, Новосибирскайдааҕы хореографическай училищены бүтэрбит, Суорун Омоллоон аатынан опера уонна балет театрыгар балет артыыһынан үлэлээбитэ. Билигин Англияҕа олорор, Кембридж университетыгар хореографическай студия преподаваетелэ.
Кыра кыыһа, Галина, 2006 сыллаахха Посельскайдар ааттарынан Дьокуускайдааҕы хореографическай колледж бүтэрбит, Суорун Омоллоон аатынан Саха оператын уонна балетын театрыгар балет артыыһа.

 Наҕараадалара уонна ытык ааттара 
 Российскай Федерация үтүөлээх артыыһа
 Саха Өрөспүүбүлүкэтин үтүөлээх артыыһа
 Саха Сирин комсомолун бириэмийэтин лауреата (1978)

 Өссө маны көр 
Кейметинов Василий Спиридонович - Баргачан

 Быһаарыылар 

 Сигэлэр 
ЯСИА 22.04.2013:Звезда якутского балета 80-ых Анатолий Ултургашев отметил день рождения 

Категория:Дьоннор алпабыытынан
Категория:1950 сыллаахха төрөөбүттэр
Категория:Муус устар 20 күнүгэр төрөөбүттэр
Категория:Балет артыыстара